cyanic-selkie/wikianc huggingface dataset:
Τοπογραφία προϊόντων ημιαγωγών
Δικαιούχοι
3.	Σε φυσικά πρόσωπα ή σε εταιρείες και άλλα νομικά πρόσωπα που: i.	εκμεταλλεύονται εμπορικά για πρώτη φορά σε κράτος μέλος μια τοπογραφία που δεν έχει γίνει ακόμα αντικείμενο εμπορικής εκμετάλλευσης πουθενά στον κόσμο, και ii. έλαβαν αποκλειστική άδεια εμπορικής εκμετάλλευσης της τοπογραφίας για όλη την Κοινότητα, από το πρόσωπο που έχει το δικαίωμα να διαθέτει την τοπογραφία.
Πρέπει να επισημανθεί ότι για όλες τις παραπάνω περιπτώσεις το δικαίωμα προστασίας παρέχεται μόνο: στα φυσικά πρόσωπα που είναι υπήκοοι κράτους μέλους ή έχουν τη συνήθη διαμονή τους στο έδαφος κράτους μέλους της Ευρωπαϊκής Κοινότητας, και στις εταιρείες και άλλα νομικά πρόσωπα με πραγματική βιομηχανική ή εμπορική εγκατάσταση στο έδαφος κράτους μέλους της Ευρωπαϊκής Κοινότητας.
Καταχώρηση Τοπογραφίας
Για την καταχώρηση της τοπογραφίας και απόδοση των δικαιωμάτων προστασίας ο δικαιούχος απαιτείται να καταθέσει αίτηση στον Οργανισμό Βιομηχανικής Ιδιοκτησίας (ΟΒΙ). Εφόσον η αίτηση πληροί όλους τους απαιτούμενους όρους γίνεται δεκτή για κατάθεση, θεωρείται κανονική, απονέμεται ημερομηνία κατάθεσης, εγγράφεται στο Βιβλίο Εκθέσεων και ο ΟΒΙ χορηγεί πιστοποιητικό καταχώρισης τοπογραφίας προϊόντος ημιαγωγών. Τέλος, τα στοιχεία της αίτησης δημοσιεύονται στο Ειδικό Δελτίο Βιομηχανικής Ιδιοκτησίας.
Η αίτηση απαιτείται να περιλαμβάνει: -	περιγραφή που προσδιορίζει την τοπογραφία, -	το πλήρες όνομα ή την επωνυμία, την εθνικότητα, την κατοικία ή την έδρα και τη διεύθυνση του καταθέτη, -	δήλωση σχετικά με την ημερομηνία της πρώτης μη εμπιστευτικής εμπορικής εκμετάλλευσης της τοπογραφίας. Εάν η ημερομηνία αυτή είναι προγενέστερη της ημερομηνία κατάθεσης της αίτησης καταχώρισης απαιτούνται αποδεικτικά στοιχεία ότι δεν ξεπερνά τα 2 χρόνια, διαφορετικά η αίτηση θα θεωρείται εκπρόθεσμη, δεν χορηγείται ημερομηνία κατάθεσης από τον ΟΒΙ και τα όποια δικαιώματα αποκλειστικότητας δεν γεννώνται και -	αίτημα καταχώρισης της τοπογραφίας. Οποιαδήποτε συμπληρωματικά στοιχεία προκύψουν οφείλεται να υποβληθούν στον ΟΒΙ εντός τεσσάρων μηνών από την κανονική κατάθεση, διαφορετικά η αίτηση θα θεωρηθεί μη κατατεθείσα.
Επίσης, εάν κατά την κατάθεση της αίτησης ο καταθέτης δηλώσει ότι πρόκειται για εμπορικό απόρρητο ο ΟΒΙ απονέμει το χαρακτηρισμό «ΑΠΟΡΡΗΤΟ» και τη σφραγίζει σε ειδικό φάκελο. Έτσι δεν γνωστοποιούνται ούτε γίνονται προσιτά στο κοινό, ενώ άρση του απόρρητου γίνεται μόνο κατόπιν δικαστικής απόφασης και μόνο σε πρόσωπα που συμμετείχαν στη διαφορά περί την ισχύ ή την παραβίαση των δικαιωμάτων αποκλειστικότητας.
Περιεχόμενο Δικαιωμάτων Προστασίας
Μετά την κανονική καταχώρηση και απόδοση ημερομηνίας κατάθεσης γεννώνται αμέσως τα δικαιώματα προστασίας για την τοπογραφία προϊόντος ημιαγωγών. Τα δικαιώματα αυτά περιλαμβάνουν:
1.	Αποκλειστικό δικαίωμα παροχής άδειας προς διεξαγωγή και το δικαίωμα απαγόρευσης οποιασδήποτε από τις παρακάτω ενέργειες: α) Αναπαραγωγή τοπογραφικών προστατευμένων σύμφωνα με το άρθρο 3 του προεδρικού διατάγματος. β) Εμπορική εκμετάλλευση ή εισαγωγή προς το σκοπό αυτό μίας τοπογραφίας ή ενός προϊόντος ημιαγωγών που κατασκευάζεται με τη χρησιμοποίηση της προστατευμένης τοπογραφίας.
2.	Δεν απαγορεύεται για το δημιουργό της προστατευμένης τοπογραφίας α) η ιδιωτική αναπαραγωγή ή χρήση της τοπογραφίας για μη εμπορικούς σκοπούς και β) η αναπαραγωγή με σκοπό την ανάλυση, την αξιολόγηση ή τη διδασκαλία των αρχών, των διαδικασιών, των συστημάτων ή των τεχνικών που είναι ενσωματωμένες στις τοπογραφίες, ή των ίδιων των τοπογραφιών.
3.	Τα δικαιώματα αποκλειστικότητας που απορρέουν από τη προστατευμένη τοπογραφία δεν επεκτείνονται στη περίπτωση νεοσύστατης τοπογραφίας η οποία προέκυψε μετά από ανάλυση και αξιολόγηση άλλης τοπογραφίας που οποία πληροί τις προϋποθέσεις του άρθρου 3 του προεδρικού διατάγματος.
4.	Δεν εμποδίζεται και δικαιούται να συνεχιστεί η εμπορική εκμετάλλευση προϊόντος ημιαγωγού από πρόσωπο το οποίο, όταν περιήλθε στην κατοχή του το προϊόν αυτό, δεν γνώριζε ή δεν είχε βάσιμους λόγους να πιστεύει ότι το προϊόν ή η τοπογραφία προστατεύονται με δικαίωμα αποκλειστικότητας που έχει παραχωρηθεί από το προεδρικό διάταγμα.
5.	Το αποκλειστικό δικαίωμα έγκρισης ή απαγόρευσης των ενεργειών που αναφέρονται στην παράγραφο 1 στοιχείο (β), δεν ισχύει και δεν εφαρμόζεται για καμιά τέτοια ενέργεια, όταν αυτή πραγματοποιείται μετά τη διάθεση της τοπογραφίας ή του προϊόντος ημιαγωγών στην αγορά ενός κράτους μέλους της Ευρωπαϊκής Κοινότητας από πρόσωπο που δικαιούται να εγκρίνει την εμπορία του ή με τη συγκατάθεσή του.
Έναρξη και Λήξη δικαιωμάτων
Σύμφωνα με τα ελληνικό προεδρικό διάταγμα και με την Οδηγία του Συμβουλίου των Ευρωπαϊκών Κοινοτήτων 87/54/ΕΟΚ, τα δικαιώματα αποκλειστικότητας γεννώνται: -	από την ημέρα νομότυπης κατάθεσης στον ΟΒΙ της αίτησης για καταχώριση της τοπογραφίας. -	από την ημερομηνία της πρώτης εμπορικής εκμετάλλευσης οπουδήποτε στον κόσμο, για την περίπτωση που η ημερομηνία της πρώτης εμπορικής εκμετάλλευσης της τοπογραφίας προηγείται της ημερομηνίας κανονικής κατάθεσης. -	κατά τον πρώτο καθορισμό ή κωδικοποίηση της τοπογραφίας.
ενώ παύουν να υφίστανται: -	10 έτη μετά τη λήξη του ημερολογιακού έτους της πρώτης εμπορικής εκμετάλλευσης της τοπογραφίας οπουδήποτε στον κόσμο ή, -	όταν η καταχώρηση αποτελεί προϋπόθεση της γένεσης ή διατήρησης των δικαιωμάτων αποκλειστικότητας, 10 έτη μετά την πρώτη από τις εξής ημερομηνίες: -	α) το τέλος του ημερολογιακού έτους της πρώτης εμπορικής εκμετάλλευσης της τοπογραφίας οπουδήποτε στον κόσμο, ή -	β) το τέλος του ημερολογιακού έτους κατά το οποίο υπεβλήθη νομοτύπως η αίτηση καταχώρησης στον ΟΒΙ. -	Τα δικαιώματα αποκλειστικότητας που γεννώνται, σύμφωνα με τους παραπάνω λόγους, παύουν να ισχύουν, εάν δεν γίνει εμπορική εκμετάλλευση της τοπογραφίας, οπουδήποτε στον κόσμο, εντός 15 ετών από την ημερομηνία του πρώτου καθορισμού ή κωδικοποίησης, και δεν γεννώνται νέα δικαιώματα αποκλειστικότητας εάν, εντός αυτής περιόδου, δεν έχει υποβληθεί νομοτύπως αίτηση καταχώρησης στα κράτη μέλη στα οποία η καταχώρηση αποτελεί προϋπόθεση για τη γένεση ή την περαιτέρω ισχύ των δικαιωμάτων αποκλειστικότητας.
Ακύρωση Δικαιώματος Προστασίας Τοπογραφίας
Για να γίνει ακύρωση του δικαιώματος προστασίας τοπογραφίας πρέπει να υπάρχει δικαστική απόφαση, η οποία εκδίδεται στη περίπτωση που ο κάτοχος του πιστοποιητικού προστατευμένης τοπογραφίας δεν είναι ο δημιουργός ή ο δικαιούχος της και στις περιπτώσεις που η τοπογραφία ή η αίτηση κατάθεσής της δεν τηρούν τους απαιτούμενους όρους και διαδικασίες για να θεωρούνται έγκυρες, όπως αυτές ορίζονται για την Ελλάδα με το προεδρικό διάταγμα 45/1991.
Ορισμοί
"Εμπορική εκμετάλλευση" θεωρείται η πώληση, η μίσθωση, η χρηματοδοτική μίσθωση (leasing) ή οποιαδήποτε άλλη μέθοδος εμπορικής διάθεσης ή προσφορά για τους σκοπούς αυτούς. Η παραπάνω εμπορική εκμετάλλευση δεν περιλαμβάνει την εκμετάλλευση υπό συνθήκες εμπιστευτικότητας εφόσον το προϊόν δεν διατίθεται περαιτέρω σε τρίτους, εκτός αν η εκμετάλλευση μιας τοπογραφίας πραγματοποιείται υπό τις συνθήκες εμπιστευτικότητας για λόγους προστασίας ουσιωδών συμφερόντων της ασφάλειας του Κράτους που αφορούν την παραγωγή ή εμπορία όπλων, πυρομαχικών και πολεμικού υλικού σύμφωνα με τους όρους του άρθρου 223 παρ. 1 εδ. β) της Συνθήκης ΕΟΚ.
"ΟΒΙ": ο Οργανισμός Βιομηχανικής Ιδιοκτησίας που εδρεύει στην Αθήνα (Ν. 1733/1987).
Πηγές
Κατηγορία:Ημιαγωγοί
Μαντώ (αποσαφήνιση)
Το γυναικείο όνομα Μαντώ μπορεί να αναφέρεται στα ακόλουθα:
Κατηγορία:Αποσαφηνίσεις ονομάτων
Μαντώ (κόρη του Τειρεσία)
Στην Αρχαία ελληνική μυθολογία η Μαντώ ήταν κόρη του μάντη Τειρεσία και μητέρα του Μόψου. Ο Τειρεσίας ήταν μάντης στην Θήβα και σύμφωνα με την παράδοση όταν χτύπησε με το ραβδί του δύο φίδια μεταμορφώθηκε σε γυναίκα, η Ήρα την έκανε ιέρεια της. Την εποχή που ξέσπασε ο Πόλεμος των Επιγόνων η Μαντώ μεταφέρθηκε στους Δελφούς ως λάφυρο πολέμου. Ο Απόλλων την έκανε ιέρεια του και την έστειλε στην Κολοφώνα για να ιδρύσει ένα Μαντείο αφιερωμένο σε αυτόν. Η Μαντώ απέκτησε με τον Απόλλωνα τον Μόψο ενώ σύμφωνα με μερικούς μύθους ο πατέρας του Μόψου ήταν ο Ράκιος τον οποίο παντρεύτηκε αργότερα η Μαντώ. Σύμφωνα με την Βιβλιοθήκη Απολλοδώρου όπως αναφέρει και ο Ευριπίδης στην τραγωδία του «Αλκμέων διά Κορίνθου» απέκτησε δύο παιδιά με τον Αλκμαίων, τον Αμφίλοχο και την Τισιφόνη. Με μια άλλη μετέπειτα έκδοση ο Απόλλων της ζήτησε να παντρευτεί τον πρώτο άντρα που θα συναντήσει μπροστά της μόλις φύγει από τους Δελφούς, αυτός ήταν ο Ράκιος αρχηγός των Κρητών που είχαν εγκατασταθεί στην πόλη Κλάρο στην Μικρά Ασία. Ο Ράικος πήρε την Μαντώ μαζί του και ίδρυσε ένα περίφημο Μαντείο αφιερωμένο στον Απόλλωνα της Κλάρου, στην αρχή λειτουργούσε ως Υδρομαντείο. Όταν έφτασε στην Κλάρο η Μαντώ έπιασε τα πικρά δάκρυα όταν είδε την λεηλατημένη πόλη, από τα δάκρυα της δημιουργήθηκε μια πηγή. Ως σύζυγος της Μαντώς αναφέρεται, εκτός από τον Ράκιο, και κάποιος Ζωγραίος, πιθανώς Κορίνθιος και ταυτιζόμενος με τον αναφερόμενο «άνδρα Βακχιάδην».
Στην Ρωμαϊκή μυθολογία η Μαντώ μετέβη στην Ιταλία όπου παντρεύτηκε τον 6ο βασιλιά της Άλμπα Λόνγκα Τιβερίνο Σίλβιο, γιος τους ήταν ο Όκνος που ίδρυσε την Μάντοβα και της έδωσε το όνομα της μητέρας του. Οι ικανότητες της Μαντούς στις προφητείες ξεπέρασαν τις αντίστοιχες του πατέρα της, κατά τον Διόδωρο έγραψε χρησμούς. Η Μαντώ ήταν αδελφή της Ιστορίδας. Ο Παυσανίας αναφέρει, ότι στον πρόναο του ναού του Ισμηνίου Απόλλωνος στη Αρχαία Θήβα υπήρχε ο «Μαντούς δίφρος», δηλαδή ο λίθος όπου κατά την παράδοση καθόταν η Μαντώ. Πιθανότατα η Μαντώ ήταν οιωνοσκόπος, αφού και ο πατέρας της μάντευε τα μελλούμενα από τα πουλιά, ιδίως τα όρνεα. Η Μαντώ εμφανίζεται επιπλέον στον μύθο της Νιόβης της βασίλισσας της αρχαίας Θήβας, την είχε προειδοποιήσει να σταματήσει να χλευάσει την Λητώ επειδή θα εξόργιζε τους θεούς. Η Νιόβη την αγνόησε, εξακολουθούσε να χλευάζει την Λητώ με αποτέλεσμα να υποστεί σκληρή τιμωρία από τα παιδιά της, τον Απόλλων και την Άρτεμις. Στη Θήβα μνημονεύεται και ένας Λάμπος, που είχε ερωτική σχέση με τη Μαντώ, αλλά σκοτώθηκε από τον Αμφιάραο με τη βοήθεια του Απόλλωνα. Η Μαντώ ήταν τέλος μιά από τις θεότητες που παρουσιάζει ο Δάντης Αλιγκέρι στην Θεία Κωμωδία, στον 8ο κύκλο της.
Πηγές
Μαντω
7 Ίρις
Η Ίρις (λατινικά και διεθνώς: Iris) είναι αστεροειδής που φέρεται με αύξοντα αριθμό 7. Ως ένας πολύ μεγάλος αστεροειδής της Κύριας Ζώνης, είναι περίπου εβδόμου μεγέθους (6,7) κατά τη μέση αντίθεσή της. Ανακαλύφθηκε στις 13 Αυγούστου 1847 από τον Άγγλο αστρονόμο Τζον Ράσελ Χιντ, που παρατηρούσε από το Λονδίνο. Η Ίρις περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,3858 αστρονομικών μονάδων ή 356,9 εκατομμυρίων χιλιομέτρων. Η εκκεντρότητα της τροχιάς της είναι e = 0,2302.
Η Ίρις εμφανίζει περιοδικές μεταβολές λαμπρότητας, που οφείλονται στην περιστροφή της περί τον άξονά της μία φορά κάθε 7 ώρες και 8 λεπτά.
Εξωτερικοί σύνδεσμοι
Ιρις
Μεγάλη Οδός του Πέραν
Η Μεγάλη Οδός του Πέραν|thumb|right|250px Η στοά των λουλουδιών Cité de Péra|thumb|right|250px Η Μεγάλη Οδός του Πέραν είναι μία από τις πιο ξακουστές οδούς στην Κωνσταντινούπολη. Στα τουρκικά λέγεται Ιστικλάλ Τζαντεσί (İstiklâl Caddesi). Βρίσκεται στην ιστορική περιοχή του Πέραν (Beyoğlu) και καθημερινά την διασχίζουν χιλιάδες επισκέπτες, είναι ένας δρόμος με μήκος περίπου 3 χιλιόμετρα γεμάτος με εμπορικά καταστήματα.
Η οδός του Πέραν αρχίζει από την πλατεία Ταξίμ, στο κέντρο της Κωνσταντινούπολης και φτάνει μέχρι τον Γαλατά. Τη σημερινή της μορφή την πήρε στα τέλη του 19ου, αρχές του 20ου αιώνα, όταν και οικοδομήθηκαν κτήρια σε νεοκλασικό ρυθμό.
Κατά μήκος της οδού υπάρχουν πλήθος ιστορικών κτηρίων. Στην πλατεία Ταξίμ υπάρχει η εκκλησία της Αγίας Τριάδας. Το Σισμανόγλειο Μέγαρο, που ανήκει στο ελληνικό προξενείο, είναι ένα μεγαλοπρεπές κτήριο του 19ου αιώνα, αποτελεί την ελληνική προξενική κατοικία και στεγάζει πολλές πολιτιστικές και εκπαιδευτικές δραστηριότητες. Η στοά των λουλουδιών (τουρκ. Τσιτζέκ Πασάτζι Çiçek Pasajı) ή στοά Χρηστάκη, γνωστή ως Cité de Péra, είναι το κτήριο που οικοδομήθηκε το 1876 από τον Χρηστάκη Ζωγράφο. Το Λύκειο του Γαλατά είναι ένα από τα παλαιότερα εκπαιδευτικά ιδρύματα στην Πόλη. Η καθολική εκκλησία του Αγίου Αντωνίου της Πάντοβα που οικοδομήθηκε το 1906. Στην πλατεία Τούνελ, όπου τελειώνει η οδός του Πέραν, υπάρχει ο ομώνυμος σταθμός του ιστορικού υπόγειου σιδηρόδρομου της Κωνσταντινούπολης (1875) που έχει μήκος μόλις 1,5 χλμ. και καταλήγει στην πάνω πλευρά του Κερατίου κόλπου.
Παραπομπές
Κατηγορία:Κωνσταντινούπολη
Γκερέν Ζιλ
Παραπομπές
Κατηγορία:Γάλλοι γλύπτες Κατηγορία:Καλλιτέχνες του Μπαρόκ
Κατάλογος εθνικών πάρκων στη Λευκορωσία
Αυτός είναι ένας κατάλογος των εθνικών πάρκων της Λευκορωσίας.
Επί του παρόντος, υπάρχουν τέσσερα εθνικά πάρκα στη Λευκορωσία. Το Εθνικό Πάρκο Μπελαβέζσκαγια Πούστσα είναι διασυνοριακό πάρκο μεταξύ της Λευκορωσίας και της Πολωνίας. Συνολικά τα πάρκα καλύπτουν πάνω από 3.300 τ.χλμ.
Εξωτερικοί σύνδεσμοι
Κατηγορία:Γεωγραφία της Λευκορωσίας
Ίριος
Ίριος νήσος (και όχι Ίρις ή Ίριδος νήσος) ονομάζεται χαμηλού υψόμετρου (χθαμαλή), τριγωνική νήσος που βρίσκεται στο «δέλτα» του ποταμού Ίριδα της Καππαδοκίας στον «κόλπο του Αγκώνος» (Σαμψούντα) όπως την αναφέρει και ο Αρριανός στο Περίπλους Ευξείνου σύγγραμμά του.
Κατηγορία:Πόντος Κατηγορία:Νησιά της Τουρκίας Κατηγορία:Καππαδοκία
Αλεγκρέτο
Ο μουσικός διεθνής όρος αλεγκρέτο ή αλλεγκρέττο (ιτ. allegretto) είναι υποκοριστικό της ιταλικής λέξης allegro. Επικράτησε ως μουσικός όρος να σημαίνει ρυθμική αγωγή, λιγότερο γρήγορη από εκείνη του αλέγκρο. Συνηθίζεται επίσης να αναφέρεται συντετμημένα και ως Allto, όταν ακολουθείται από δευτερεύουσα οδηγία (π.χ. Allto misterioso ma molto quieto). Επίσης με την ίδια ονομασία λέγεται και το τμήμα μεγάλης μουσικής σύνθεσης (κοντσέρτου, συμφωνίας ή σονάτας κ.λπ) γραμμένο σε τέτοια ρυθμική αγωγή.
Χρησιμοποιήθηκε ευρύτερα μετά το δεύτερο μισό του 18ου αιώνα. Το δεύτερο μέρος της έβδομης συμφωνίας του Μπετόβεν ανήκει στα διασημότερα παραδείγματα χρήσης του ρυθμού.
Κατηγορία:Μουσική θεωρία Κατηγορία:Μουσική μορφολογία
Σουαδέλα
Στη Ρωμαϊκή μυθολογία, η Σουαδέλα (ή Σουάδα) ήταν θεά της πειθούς, ιδιαίτερα στο ρομαντισμό, την αποπλάνηση και την αγάπη. Συνδεόταν στενά με την Αφροδίτη. Η ελληνική ονομασία ήταν Πειθώ. Μερικές φορές συνδέεται ή υπολογίζεται με κάποια από τις χάριτες Χάριτες. Ο Πλούταρχος παρατηρεί στο Quaestiones Romanae (μέρος Μοράλια) ότι το ζευγάρι είχε ανάγκη από πέντε θεούς: τον Γαμήλιο Δία, τη Γαμήλια Ήρα, την Αφροδίτη, την Σουάδα και πάνω απ' όλα την Ντιάνα, την οποία καλούν οι γυναίκες στη γέννα.
Παραπομπές
Κατηγορία:Ρωμαϊκή μυθολογία
Πέβεξ
Το Πέβεξ (Pewex συντομογραφία του Przedsiębiorstwo Eksportu Wewnętrznego - Εταιρεία Εσωτερικών Εξαγωγών) ήταν σειρά από καταστήματα που λειτουργούσαν κυρίως στην περίοδο της Λαϊκής Δημοκρατίας στην Πολωνία και πουλούσαν εισαγόμενα από τις Δυτικές χώρες προϊόντα και εξαγώγιμα πολωνικά προϊόντα. Οι συναλλαγές γίνονταν μόνο σε "σκληρό" νόμισμα και ένα ιδιόρρυθμο πολωνικό "νόμισμα" Μπον (Bon).
Ιστορία
Δημιουργήθηκαν το 1972 με τη μετατροπή των καταστημάτων συναλλάγματος της PKO - (Polska Kasa Opieki - Πολωνική Τάπεζα Βοηθείας). Ήταν καταστήματα τύπου duty free. Οι τιμές ήταν πάντα σε δολάρια ΗΠΑ αλλά υπήρχε η δυνατότητα μετατροπής σχεδόν όλων των δυτικών νομισμάτων με την εκάστοτε συναλλαγματική ισοτιμία προς το δολάριο. Παρόμοιου τύπου καταστήματα λειτουργούσαν σχεδόν σε όλες τις χώρες του λεγόμενου Σιδηρού Παραπετάσματος.
Μπον
thumb|Μπον
Δεδομένου ότι η ιδιοκτησία του ξένου νομίσματος ήταν απαγορευμένη και έπρεπε όλα να ανταλλάσσονται με πολωνικά ζλότι κατά την είσοδο στη χώρα (σε μια εκπληκτικά χαμηλή συναλλαγματική ισοτιμία), το πολωνικό κράτος δημιούργησε ένα τεχνητό νόμισμα το λεγόμενο Μπον ή Μπόνους (Bon) που είχε μόνιμη ισοτιμία ένα προς ένα με το δολάριο των ΗΠΑ και τα οποία μπορούσαν να χρησιμοποιηθούν στα καταστήματα Πέβεξ. Η κατοχή και μεταβίβαση αυτού του νομίσματος ήταν νόμιμη. Με αυτόν τον τρόπο οι Πολωνοί μπορούσαν να αγοράζουν νόμιμα τα προϊόντα από τα Πέβεξ.
Εξωτερικοί σύνδεσμοι
Κατηγορία:Οικονομία της Πολωνίας Κατηγορία:Εταιρείες ιδρυθείσες το 1972 Κατηγορία:Εταιρείες της Πολωνίας
Αλ Ουάσλ
Η Αλ Γουάσλ είναι μια ποδοσφαιρική ομάδα από το Ντουμπάι, Ηνωμένα Αραβικά Εμιράτα. Συμμετέχει στην Γιουνάιτεντ Άραμπ Έμιρεϊτς Αράβιαν Γκελφ Λιγκ. Είναι μέλος του αθλητικού συλλόγου Αλ Γουάσλ ΣΚ. Διαθέτει ένα από τα μεγαλύτερα πλήθη οπαδών στην Αραβία. Η ομάδα ιδρύθηκε το 1960. Αγωνίζεται στο Zabeel Stadium, χωρητικότητας 15000 θεατών. Η IFFHS ανακήρυξε την Αλ Γουάσλ σαν η ομάδα του 20ου αιώνα στα Ηνωμένα Αραβικά Εμιράτα. Έχει κατακτήσει 7 πρωταθλήματα (1982, 1983, 1985, 1988, 1992, 1997, 2007), 2 κύπελλα (1987, 2007), 1 UAE Federation Cup (1992-93) και 1 Gulf Club Champions Cup (2010).
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1974 Κατηγορία:Αλ Γουάσλ
Χέλσινγκμποργκς ΙΦ
Η Χέλσινγκμποργκς ΙΦ (σουηδικά: Helsingborgs IF ή HIF) είναι σουηδική ποδοσφαιρική ομάδα που αγωνίζεται στην πρώτη κατηγορία.
Ιστορία
Η Χέλσινγκμποργκς ιδρύθηκε στις 4 Ιουνίου 1907 στην πόλη Χέλσινγκμποργκ της Σουηδίας. Έχει χρώματα το κόκκινο και το μπλε και χρησιμοποιεί το στάδιο Olympia χωρητικότητας 16.673 θεατών. Τα παρατσούκλια της ομάδας είναι "Οι Kόκκινοι" (Di Röe) και "Οι Αγελάδες" (Mjölkkossan).
Ο σύλλογος έχει κατακτήσει έξι πρωταθλήματα και τρία κύπελλα Σουηδίας και αγωνίζεται στην μεγαλύτερη κατηγορία της χώρας, την (Allsvenskan). Όμως, μόλις το 1996-97 συμμετείχε για πρώτη φορά σε ευρωπαϊκή διοργάνωση, στο Κύπελλο ΟΥΕΦΑ. Το 2000-01 η Χέλσινγκμποργκς σημείωσε τη μεγαλύτερη ευρωπαϊκή της επιτυχία, αφού κατάφερε προκριθεί στους ομίλους του Τσάμπιονς Λιγκ, αποκλείοντας την Ίντερ Μιλάνου, κάτι που δεν έχει κατορθώσει έκτοτε άλλη σουηδική ομάδα.
Εξωτερικοί σύνδεσμοι
Κατηγορία:Αθλητικοί σύλλογοι Σουηδίας Κατηγορία:Ιδρύσεις αθλητικών συλλόγων το 1907 Κατηγορία:Ποδοσφαιρικές ομάδες Σουηδίας Κατηγορία:Ιδρύσεις ποδοσφαιρικών ομάδων το 1907
Εμμανουήλ Ι. Ζυμβρακάκης
Ο '''Εμμανουήλ Ι. Ζυμβρακάκης''' (27 Σεπτεμβρίου 1856 - Κηφισιά, 1931) ήταν αρχηγός της Χωροφυλακής και πολιτικός, πληρεξούσιος στη Δ' Εθνική Συνέλευση του 1924.
Βιογραφία
Γιος του υποστράτηγου Ιωάννη Ζυμβρακάκη γεννήθηκε στις 27 Σεπτεμβρίου του 1856. Κατατάχθηκε στη Βασιλική Χωροφυλακή και το 1885 έλαβε το βαθμό του ανθυπομοιράρχου και έφθασε μέχρι το βαθμό του υποστράτηγου. Επί πρωθυπουργίας Ε. Βενιζέλου του οποίου υπήρξε ισχυρός οπαδός διετέλεσε αρχηγός της Αστυνομίας Αθηνών και στη συνέχεια αρχηγός της Χωροφυλακής. Αποστρατεύθηκε με τον βαθμό του αντιστράτηγου το 1921 οπότε και αποσύρθηκε στη Κηφισιά όπου διέμενε. Στις εκλογές της Δ' Εθνοσυνέλευσης (1924-1925) εκλέχθηκε πληρεξούσιος Αθηνών - Πειραιώς. Πέθανε στη Κηφισιά το 1931.
Κατηγορία:Οικογένεια Ζυμβρακάκη Ζυμβρακάκης Εμμανουήλ του Ιωάννη Ζ
Κύπελλο Ελλάδας ερασιτεχνών ποδοσφαίρου
Διοργάνωση
Ως το 1971 όλες οι ποδοσφαιρικές ομάδες συμμετείχαν στη διοργάνωση του Κυπέλλου Ελλάδος. Όμως, με τη σταδιακή ανάπτυξη του επαγγελματικού ποδοσφαίρου το χάσμα μεταξύ επαγγελματικών και ερασιτεχνικών συλλόγων έγινε πολύ μεγάλο. Έτσι τα ερασιτεχνικά σωματεία δεν είχαν σοβαρές πιθανότητες να διακριθούν. Γι’ αυτό η Ε.Π.Ο. αποφάσισε να καθιερώσει έναν ξεχωριστό θεσμό Κυπέλλου αποκλειστικά για ερασιτεχνικές ομάδες.
Κύπελλο Ερασιτεχνών Ελλάδας
Η διοργάνωση του Κυπέλλου Ερασιτεχνών διεξαγόταν ως εξής σε δυο φάσεις. Η πρώτη περιλάμβανε τους αγώνες των κατά Ένωση κυπέλλων με σκοπό την ανάδειξη του Κυπελλούχου της Ένωσης μεταξύ των συλλόγων του τοπικού πρωταθλήματος, των συλλόγων που μετείχαν στις εκάστοτε εθνικές ερασιτεχνικές κατηγορίες (Δ΄ Εθνική ή Γ΄ Εθνική) και (ως τα μέσα της δεκαετίας του '90) των ερασιτεχνικών ομάδων των επαγγελματικών συλλόγων της Α΄, Β΄ Εθνικής και Γ΄ Εθνικής. Ουσιαστικά σε αυτή τη φάση αγωνίζονταν όλες οι ερασιτεχνικές και ημιεπαγγελματικές ομάδες της Ελλάδας, από την Δ΄ Εθνική έως και τις χαμηλότερες ερασιτεχνικές κατηγορίες. Στη δεύτερη προκρίνονταν μόνο οι κυπελλούχοι των ενώσεων και σε αγώνες νοκ-αουτ διεκδικούσαν το «Κύπελλο Ερασιτεχνών Ελλάδος». Οι κληρώσεις γίνονταν με γεωγραφικά κριτήρια σε Βόρειο και Νότιο όμιλο, ενώ οι ημιτελικοί και ο τελικός διεξαγόταν σε ουδέτερο γήπεδο.
Κύπελλο Ερασιτεχνικών Ομάδων Ε.Π.Σ.
Τις περιόδους 2013-14 και 2014-15 στο Κύπελλο Ερασιτεχνών μετείχαν μόνο οι σύλλογοι που αγωνίζονταν στις τοπικές ενώσεις, με το ίδιο σύστημα διοργάνωσης, ενώ για τις ομάδες της νέας ερασιτεχνικής Γ΄ Εθνικής η ΕΠΟ προκήρυξε μια νέα διοργάνωση, το Κύπελλο Γ΄ Εθνικής Ερασιτεχνικής Κατηγορίας. Στο τέλος της περιόδου η Κυπελλούχος Γ΄ Εθνικής και η ομάδα που κατακτούσε το Κύπελλο Ερασιτεχνών αγωνίζονταν για το Σούπερ Καπ Ερασιτεχνών Ελλάδος. Την περίοδο 2015-16, το Κύπελλο Ερασιτεχνών επανήλθε στην παλιά του μορφή καθώς δεν διεξήχθη το Κύπελλο Γ΄ Εθνικής και το Σούπερ Καπ Ερασιτεχνών. Το 2016-17 στο Κύπελλο Ερασιτεχνών δεν μετείχαν οι ομάδες Γ΄ Εθνικής καθώς η ΕΠΟ επανέφερε το Κύπελλο Γ΄ Εθνικής και το Σούπερ Καπ Ερασιτεχνών. Την περίοδο 2017-18, το Κύπελλο Γ΄ Εθνικής και το Σούπερ Καπ Ερασιτεχνών έπαυσαν και πάλι, ενώ επανήλθε η μορφή διεξαγωγής του Κυπέλλου Ερασιτεχνών. Το καλοκαίρι του 2018 η ΕΠΟ αποφάσισε την κατάργηση του θεσμού και τη συμμετοχή των Κυπελλούχων των 53 τοπικών ενώσεων στο Κύπελλο Ελλάδας της επόμενης περιόδου
1971-72
1972, Κυριακή 29 Ιουνίου, Γήπεδο Λεωφόρου Αλεξάνδρας: Φοίβος Κρεμαστής Ρόδου - Γ.Σ. Αλεξανδρούπολης 3-2 (Κουτσούκος 10', Πακάκης 38', Μ. Δράκος 56' - Τσορμπατζίδης  49' πέναλτι, Κουκουράβας 58')| Φοίβος: Γεωργίου, Μαλλιάκας, Μ. Δ. Δράκος, Σταύρου, Παναγιώτης Ρίζος, Μ. Λ. Δράκος, Παπαοικονόμου (60’ Ταμπάκ), Πακάκης, Κουτσούκος, Ψαρράς, Τζιβριντίδης (76’ Κολιός) '''Γ.Σ. Αλεξανδρούπολης''': Κωνσταντινίδης, Μαργετίδης, Μαργαρινος, Δαμιανόπουλος, Τσορμπατζίδης, Μπουκλαιδης, Φάτρας (46' Βασιλειαδης), Κιναλοπουλος, Κουκουράβας, Καλαιτζίδης, Εφραιμίδης
1972-73
1973, Κυριακή 7 Ιουλίου, Δημοτικό Γήπεδο Νίκαιας: Δάφνη Ερυθρών - Πέλοπας Κιάτου 4-3 (Μπέης, Πέππας, Σοφός Μ., Μακρής - ) Δάφνη Ερυθρών (Μπεθάνης): Γκιόκας (Σωτηριου); Σταμάτης (c), Κατσέλης, Κολλιας, Αποστολου, Παπαιωάννου, Μπέης, Πέππας, Σοφός Μ., Μακρής, Δάρρας, Μαρκέτος, Κουτσοδημος, Βουρλιάς
1973-74
1974, Κυριακή 1 Ιουλίου, Δημοτικό Στάδιο Περιστερίου: Ολυμπιακός Λουτρακίου - Π.Α.Ο. Κορυφής Βέροιας 3-1 (Μπισμπίκης, Μαυρογόνατος (2) - )
1974-75
1975, Κυριακή 29 Ιουνίου, Γήπεδο Αιγάλεω: Π.Α.Ο.Κ. (ερασιτέχνες) - Α.Ο. Ρεθύμνου 5-2 (Τσαγκαλιδης 45', Γκέκας 47', Κουστεριδης 56', Μποδιτσοπουλος 52', Πασαλής 80' - Δαφνομήλης 21', Κ. Κυδωνάκης 50') Π.Α.Ο.Κ.: Μηλίνης, Κατσουράς, Μέρμηγκας, Τσαγκαλιδης, Λαμπρίδης, Γκέκας, Φραγκάρακης Κώστας Ορφανός (75' Πασαλής), Μποδιτσόπουλος, Ταταρίδης (64' Γιοκας), Κουστερίδης '''Α.Ο. Ρεθύμνης''': Δεσπότης, Σταυρουλακης (57' Εμμ. Αποστολάκης), Β. Γαγάνης, Μπαξεβάνης, Μαραγκουδάκης, Λυρής (46' Μιχ. Βουτσάς), Κ. Κυδωνάκης, Δαφνομήλης, Γεωργόπουλος, Ν. Τσουπάκης, Εμμ. Μαραγκουδάκης
1977-78
1978, 20 Ιουνίου: Γήπ. Ταύρου: Πανασπροπυργιακός - Δόξα Μεγαλόπολης 0-0, παρ. 1-0 (Παπαδόπουλος)
1978-79
1979, 25 Ιουνίου, Δημοτικό Γυμναστήριο Νίκαιας: Α.Π.Ο. Χίος - Πανδραμαϊκός 2-2, παρ. 3-3, Πέναλτι 8-7 '''Α.Π.Ο. Χίος''' (Τακης Κολίτσος): Γιωργος Αμυγδαλος; Σταύρος Γαγκας, Στελιος Νομικός, Αντωνης Παλακιτσης, Ηλιας Συνδίκος (73' Ευαγγελος Φορακης), Βασίλης Αμυγδαλος, Γιωργος Νταγκινης, Αγγελος Καζακος, Κωστας Σταυρινός, Πετρος Πετρης, Τακης Κολίτσος. Πανδραμαϊκός: Μιχάλης Φιλίππου; Αντώνης Κασδοβασίλης, Άνθιμος Ζαμανοπουλος, Περικλής Κυριακίδης, Ιωάννης Τσεβρετζης, Χαράλαμπος Κοσμιδης, Παναγιώτης Ιορδανίδης, Θ. Ζαχαριαδης, Tάκης Σταμογλου (c), Χαμουρίδης, Χρ. Φεστερίδης
1979-80
1980, 15 Ιουνίου, Εθνικό Καυτανζόγλειο Στάδιο: Α.Ε. Διδυμοτείχου - Α.Ο. Νεαπόλεως Νικαίας 1-0 (Δημήτρης Λαμπούδης) ΑΕ Διδυμοτείχου (Πασχάλης Γκουντινάκης): Καϊσίδης, Σωτηρούδης, Πατίδης, Μαυρουδής, Ανδρικάκης, Βουραζάνης, Μαλαδάκης (77΄ Ναζίρης), Λαμπούδης, Κασμίρης, Πασχαλάκης, Τζιώρας (86΄ Λαμπρινάκης).
1980-81
1981, 5 Ιουλίου, Γήπ. Ταύρου: Αναγέννηση Καρδίτσας - Πανηλειακός 1-0 (Σάκης Τσιώλης 55') Πανηλειακός: Σκαρτσιάρης, Νικολόπουλος, Ζαφειράκης, Δημόπουλος, Τεκερλέκης, Κουβελιώτης, Κουτσογιαννόπουλος, Παλαμάρας, Γιαννακόπουλος,(60' Καβουρίνος), Ντάνασης, (80' Βαγγόπουλος), Μουγγός.
1983-84
1984, Ολυμπιακό Στάδιο: Νίκη Διοικητηρίου Θεσ/νίκης - Π.Ο. Ατσαλένιου Ηρακλείου 1-1 (Μιχελουδάκης 19' - Ψαρράς 28' πέναλτι), πέναλτι 4-2 Νίκη Διοικητηρίου: Μπαμπούκας, Κοτανίδης, Σιαμανίδης, Τζίκας Δ., Ηλιάδης, Παπαδόπουλος, Καραμπάς (21’ Γεωργιάδης, 53’ Θεοδωρακόπουλος), Τζίκας Γ., Ψαρράς, Μπαζίνης, Μπασπαρέρης. '''Π.Ο. Ατσαλένιου''': Μύρων Σηφάκης; Στεφανος Βάβουλας, Κουμιώτης, Καστρινάκης, Ματθαίου, Σινάνης, Μιχελουδάκης, Βάβουλας Κ., Καφούσης, Σουγιάς (120’ Πελέκας), Μασέλης.
1984-85
1985, 30 Ιουνίου, Ολυμπιακό Στάδιο: Άρης Θεσ/νίκης (ερασιτέχνες) - Όμηρος Νεοχωρίου 1-1, παράταση 2–1   (Μπουγιουκλής 2 - Ζήκοςμ) Όμηρος Νεοχωρίου (Γιώργος Γαλανός): Τάσος Καλύβας, Αποστόλης Ευθυμίου, Σπύρος Γκασούκας, Γιώργος Ζήκος, Πάνος Γκασούκας, Πάνος Κάκκος (c), Μάκης Νικολοβγένης, Σπύρος Κότσαλος, Γιώργος Παπαδημητρίου, Ανδρέας Χαραλάμπους, Κώστας Γαλάνης. Άρης Θεσσαλονίκης: Πανόπουλος, Τσέλιος, Παπαδόπουλος, Χρυσόπουλος, Ευρυπίδης Σαμώλης (c), Παπακωνσταντίνου, Τσιφλόγλου, Δημήτρης Μπουγιουκλής, Μαζουλουξής, Νουφριάδης, Βασίλης Δημητριάδης.
1985-86
1986, 22 Ιουνίου, Στάδιο Καραϊσκάκη: Πανδραμαϊκός - Α.Π.Σ. Πάτραι 0–0, πέναλτι 4–2 Πανδραμαϊκός: Θεοδωρος Παπαδοπουλος ,Ιωάννης Τοπαλίδης, Μιχάλης Λεοντιάδης, Δημήτρης Δεμερντζης - Θεόδωρος Κανετίδης, Άγγελος Ποιμενίδης, Mάκης Σεφερίδης, Πασχάλης Δημαρίδης - Σάββας Ορφανίδης, Χρήστος Τσιμπλίδης, Γιάννης Τσιπλάκης
1986-87
1987, Στάδιο Καραϊσκάκη: Αίας Γαστούνης - Π.Α.Σ. Γιάννινα (ερασιτέχνες) 2-1 (Γιάννης Χρονόπουλος, Νίκος Ιωάννου- πέναλτι) Αίας Γαστούνης (Νίκος Διαμαντόπουλος): Τσάμης, Άρης Γαβριλόπουλος, Κορμπάκης (70΄Χαραλάμπους), Κλάδης, Λάμπης Κάρδαρης, Σταματάτος, Γιάννης Χρονόπουλος, Νίκος Ιωάννου, Παπαδόπουλος, Σολωμός, Τσίρος (46΄Νίκος Διαμαντόπουλος). ΠΑΣ Γιάννινα (Χουάν Ενρίκε Μοντέζ):
1987-88
1988, 16 Ιουνίου 1988, Γήπεδο Αιγάλεω: Μέγας Αλέξανδρος Ορφανίου - Φοίβος Κρεμαστής Ρόδου 1-0 (Καρκατζάλος 88' πέναλτι) Φοίβος: Γρηγοριάδης, Μοναξιός, Ορφανίδης, Αγγελόπουλος, Δελαπόρτας, Σταύρου, Πολυχρόνης, Φτάκλας, Παπαοικονόμου, Λάππας, Σγουρομάλλης (25’ Κιάκας)
1988-89
1989, 7 Ιουνίου Στάδιο Καραϊσκάκη: Αναγέννηση Γιαννιτσών - Ε.Γ.Ο. Ηρακλείου Κρήτης 5-0 Αναγέννηση Γιαννιτσών (Γιώργος Φοιρός): Μάκης Τσανιδης; Κώστας Γοντης, Βασίλης Ρώνης, Φορης Αλεξανδρίδης, Κώστας Πετρουσης, Βασίλης Ασλανίδης, Στέργιος Αμπράζης, Σταύρος Παπακωνσταντίνου, Γιώργος Τζούρτζος, Γιώργος Τσιμπίνης (c), Γιώργος Μουστάκας.
1989-90
1990, Γήπεδο Λεωφόρου Αλεξάνδρας: Σπάρτακος Νεάπολης Θεσσαλονίκης - Α.Ο. Αγίου Νικολάου Κρήτης 0-0, πέναλτι  6-5 Σπάρτακος Νεάπολης: Σισμανίδης, Κουρτσάκης, Κλαδάκης (Κουρτίδης), Δημητριάδης, Κωνσταντινίδης, Γεροδήμος, Καραγιάννης (Ελευθεριάδης), Θεοδωρίδης, Πελίτογλου, Παπαδόπουλος, Σγουρομάλης.
1990-91
1991, Γήπεδο Λεωφόρου Αλεξάνδρας (2.000): Πέλοπας Κιάτου - Α.Ο. Θήβα 3-3, πέναλτι 3-1 (Ντερτινης 17', Κύρκας 50', Τσαντήλας 101' - Αρβανίτης 15' & πέναλτι  '91, - Κουτρουμπάς 57') Πέλοπας Κιάτου (Πέτρος Κουτρούλης): ; Γεωργίου, Ντερτινης, Κύρκας, Τσαντήλας, Αδάμ, Σταματάκης Τζώρτζης '''Α.Ο. Θήβα''' (Θ.Λιανός): Μπότσηε ; Χατζινας, Αρβανίτης, Κουτρουμπας, Ζυγογιάννης, Κυριακού
1991-92
1992, 3 Ιουνίου, Γήπεδο Λεωφόρου Αλεξάνδρας: Ασπίδα Ξάνθης - Α.Ο. Κέρκυρα 0-0, πέναλτι 3-1 Ασπίς Ξάνθης (Παναγιώτης Καμαράκης): Αλέκος Μαλαδένης, Μαμαλίκατζης, Παναγιώτης Κουμουλίδης, Δρίγγας, Λαμπρινάκης, Απ. Κουτρουλός, Παλπάνης, Κουτσογιάννης (81′ Λαζαρίδης), Μελισσόπουλος, Ευθυμιάδης (113′ Πουρναράκης), Πιστικός. '''Α.Ο. Κέρκυρα''': Νταικος; Κουρκουλος, Μπάκολης, Παπικίνος, Κοτζαπαναγιώτης, Ανδρέας Δούσης, Σαββιδης (69 Βαρωτσοης), Βολάνoς (99 Σταφυλος), Αντώνης Σπίνουλας, Γιάννης Γκαμπέτας, Μητσούλης
1992-93
1993, 5 Ιουνίου 1993, Γήπεδο Χαριλάου: Κοζάνη - Καλαμπάκι Δράμας 0–0, Πέναλτι 7-6 '''Φ.Σ. Κοζάνη''' (Θεόδωρος Αμαραντίδης): Παρασκευάς, Καρατσούλας, Δίντσικος, Παπανικολάου, Τάσος Παντελίδης (c), Λουμπουτσκός, Καζαντζίδης (100’ Καραθανάσης Γεωργ.), Μαυρουδής, Τσικόπουλος, Καπιδάνος, Μπαγτζής. '''Α.Ε. Καλαμπακίου''': Λαυρεντιάδης, Σταυρακάκης, Χριστοδούλου, Δημητρίου, Ελευθεριάδης, Κελετζής, Λαζαρίδης, Γουδάκης (91’ Παπαδημητρίου), Φερσίδης (91’ Στρατηγέλης), Ραφαηλίδης, Παπαδόπουλος.
1996-97
1997, 7 Ιουνίου, Γήπεδο Λεωφόρου Αλεξάνδρας: Ιωνία Χανίων - ΠΑΕ Ποντίων Κομοτηνής 1-0 ΠΑΕ Ποντίων Κομοτηνής (Σωτήρης Ζαφειρίου): Γιώργος Μαρσίδης (Κώστας Παπάζογλου); Παναγιώτης Γούναρης, Κυριάκος Βουνάτσος, Βασίλης Χαριτόπουλος, Νίκος Κυνηγόπουλος, Νίκος Σουλτανίδης, Στράτος Σουλτανίδης, Στέλιος Ιωαννίδης, Στάθης Χατζηκυριακίδης, Στέλιος Αθανασιάδης, Κώστας Σαπρανίδης, Γιάννης Πουρλιάγκας, Παναγιώτης Σπυριδωνίδης, Γιάννης Μηλιαντζόπουλος.
2001-02
2002, 29 Μαιου: Εθν. Στάδιο Λιβαδειάς (500): Αιολικός Μυτιλήνης - Αλμωπός Αριδαίας 4-2 (Χωματάς 15' πέναλτι, 42' & 65', Βλαστελλης 90' - Βασιλης Γάτσος 40', Κλήμης Καρυπίδης 55') Αλμωπός Αριδαίας (Γιαννης Τσαμαρδος): Παντελίδης; Αγιαννίδης, Χουλουηλίδης, θανάσης Υψηλάντης, Μπογδάνης, Βαγγέλης Τριγκάκης (c), Τζουτζης, Κλήμης Καρυπίδης (70' Γιάννης Τσαλμάς), Τοσουνίδης, A.Καρυπιδης, Μητιτενίδης (34' Βασιλης Γάτσος) Αιολικός Μυτιλήνης: Καραβασίλης; Χατζηκυριακος(56' Λουτραγαδης), M.Κριπιντήρης, Φωτέλης, Βαρβουτης (69' Σιτζι), Νησιώτης (46' Γαβαλας), Μάττας, Καλύβας, Διονυσάτος, Στέλιος Χωματάς, Βλαστελλης (Ο Τζουτζης εχασε πέναλτι για τον Αλμωπό 85')
2002-03
2003, 31 Μαιου, Γήπ. Σοφάδων (500): Γ.Α.Σ. Βέροια - Π.Α.Σ. Πρέβεζα 2-1 (Μπάμπης Χατζόπουλος 6', Δημήτρης Καφές 68' - Λουκάς 47') Βέροια (Γιώτης Τσαλουχίδης): Γκούτρας, Παπανώτας, Αναστασόπουλος, Μυρωνίδης, Τερζής, Ματζιαρίδης, Μπάμπης Χατζόπουλος (6′ λ.τ. Ευτηριάδης / 53′ Συμπεθέρης), Μήτκος (53′ Καρυπίδης), Γιώργος Λαναρής, Δημήτρης Καφές, Λαζαρίδης.
2006-07
2007, 9 Ιουνίου, Εθν. Στάδιο Λαμίας: Δόξα Μεγαλόπολης - Κιλκισιακός 1-0 (Μπέριος 66') Δόξα Μεγαλόπολης (Θωμάς Κουρκούνας): Γεωργακόπουλος, Αρβανίτης, Μπούρας, Μηχανιώτης, Μακρής, Θ.Μπέριος (83’ Μάτα), Δημάκος (95’ Μουρτζάκης), Κλιάφας, Χαραλάμπους, Κρίτσκας, Αποστολόπουλος (90’ Χολέβας) Κιλκισιακός: Μπαλάσκας, Θεοανίδης, Μαρμαρίδης (46’ Συδελίδης), Καρύπογλου, Αμαραντίδης (75’ Χριστοδουλίδης), Ζέλιος, Μπουλαλάς, Κοτσαμποϊκίδης, Στεφανίδης Θ., Στεφανίδης Η., Λαζαρίδης (67’ Κιούρκας)
2007-08
2008, 31 Μαϊου, Εθν. Στάδιο Λαμίας: Παναργειακός - Νίκη Πολυγύρου 0-0, (παρ.) 3-0 Παναργειακός (Γιαννης Δουβίκας) : ; Βασίλης Χαρίσης, Φίλης, Ζωνας, Χρήστος Μανιάτης, Κωστας Ταξιαρχης, Γιάννης Δημητρακόπουλος (Παπαϊωάννου), Παναγιωτόπουλος, Κατσιαούνης, Γιώργος Ανδρεαδης, Γιώργος Κατσαρός
2008-09
2009, 30 Μαϊου, Εθν. Στ. Μεσολογγίου: Βολίδα Κέρκυρας - Πανασπροπυργιακός-Δόξα 4-3 (Σπύρος Σπίνουλας 1’, Πελάης 46’, Πετρόγιαννης 48’, Σταμάτης Σπίνουλας 89’ πέναλτι - Φώσκολος  26’ & 50’, Προβίδας 88’) '''Α.Σ. Βολίδα''' (Ρομπέρτο Μπολάνο): Αβραμιώτης, Νικολόπουλος (69' Μεσημέρης), Κ. Σκολαρίκης, Γ. Σκολαρίκης, Ανδρέας Δούσης (c), Σπύρος Σπίνουλας, Μαθιουδάκης (53' Ευθυμίου), Πετρόγιαννης, Ρομπέρτο Μπολάνο (78' Π. Σκολαρίκης), Σταμάτης Σπίνουλας, Πελάης Ένωση Πανασπροπυργιακού (Κυριάκος Μίχας): Μαρουλής, Παππάς (39' Μυλωνάς), Κούλε, Καραπαναγιώτης (87' Γιαννης Προβίδας), Κριαράς, Ηλιας Μποταϊτης, Καλογρίδης (40' Ξύδης), Δημάκης, Φώσκολος, Σαββίδης, Νταλαμπέσης
2010-11
2011, 26 Ιουνίου 2011, Στάδιο Χαλκίδας: Αστέρας Μαγούλας - Αγρότης Λιανοκλαδίου 2-0 (Σερέπας 65', Καραμάνος 75') Αστέρας Μαγούλας (Στέλιος Βογιατζής): Ζούκας, Κουσουρής, Λάμπρου (81' Σταθόπουλος), Κολοβός, Μενδρινός (86' Κατικαρίδης), Μάρης, Πατσιονίδης, Έβερετ, Σερέπας, Καραμάνος, Λούπας (86' Ρόκας). Αγρότης Λιανοκλαδίου (Μάκης Ζαχαρόπουλος):Αλεξανδρής, Σκορδας, Καββαδίας (86' Παπαγεωργίου), Τζουάνας, Τσακμακάς, Κραβαρίτης (78' Ντζαβίδας), Καλύβας, Μπακαλίδης, Μπουγιώτας, Χάνης, Βεστάκης.
2013-14
2014, 3 Μαΐου, Δημ. Στάδιο Κορίνθου: Πανερυθραϊκός - Ερμής Κιβερίου 2-1 (Τσίπρας 7', Παπάζογλου 55' - Μπεξής 52') Πανερυθραϊκός: Μολφέσης, Γλυνός, Γκριτζάς, Σαξανίδης, Γκόλιας, Χατζής, Αδραχτάς (91’ Μίχος/102’ Πήδουλας), Λάσκαρης, Τσίπρας (81’ Γιαννόπουλος), Αντωνιάδης, Παπάζογλου Ερμής Κιβερίου: Κοζιώτης, Διαμαντής (46’ Δρούλιας), Δρούγκας, Φίλης, Σελής, Κατζάς (77’ Βαβουλέτος), Καλυβόπουλος, Μπάρδης (72’ Κεχαγιάς), Μπεξής, Δημάκος, Σαρρής.
2014-15
2015, 6 Μαϊου, Δημ. Στάδιο Καρδίτσας: Νέστος Χρυσούπολης - Θύελλα Ραφήνας 2-0 (Μαχαιρούδης 1', Κούτεφ 92') Θύελλα Ραφήνας (Πέτρος Τσιγκούλης): Πάντος, Μανουσάκης (56’ Δημοσπύρος), Τσέλιος (63’ Προδρόμου), Τασόπουλος, Σερέτης (56’ Μουλάκης), Ντούνης, Αράπης, Ντοσκας, Καζαντζής, Κατσούγκρης Αθανασόπουλος. Νέστος Χρυσούπολης (Νίκος Καραμπετάκης): Καραβελίδης, Στέρεφ, Μπουλγουράς, Σιαματάς, Παυλακάκης, Παπαδάτος (85’ Κώστας Μανούκος), Ρετζέπ Χασάνογλου (60’ Δεσύλλας), Λ. Γκατζολάρι, Αντώνης Μαχαιρούδης (c), Κούτεφ, Ζγκούρι (70’ Γαμβρέλης) Θύελλα Ραφήνας (Πέτρος Τσιγκούλης): Πάντος, Μανουσάκης (56’ Δημοσπύρος), Τσέλιος (63’ Προδρόμου), Τασόπουλος, Σερέτης (56’ Μουλάκης), Ντούνης, Αράπης, Ντόσκας, Καζαντζής, Κατσούγκρης Αθανασόπουλος.
2016-17
2017, 20 Μαΐου, Δημ. Στάδιο Σπάτων: Ηρόδοτος Αλικαρνασσού - Ελπίδα Σκουτάρεως Σερρών 1-0 (Μπερνιδάκης 7') Ηρόδοτος Αλικαρνασσού: Λουτριώτης- Προβυδάκης, Αχιλλέως, Καφαλούκος, Κανδυλάκης, Μπαλάφας, Μυλωνάς (65′ Μπάμπης), Φραγκουλάκης, Μπερνιδάκης (78′ Γαρεφαλάκης), Κοιλιάρας, Μωραΐτης (87′ Φράγκος). Ελπίς Σκουτάρεως: Νικολούδης- Παπαδόπουλος, Κωφοκώτσιος, Πασχαλούδης, Κουτζαβασίλης, Μουσικάκης, Κεχαγιάς, Ουζούνογλου (63′ Αγγελάκας), Γκόγκας, Τάντιτς (74′ Αντωνογλούδης), Γεωργιάδης (55′ Ζαχαρίας).
Παρουσίες σε τελικούς
Ο θεσμός έχει αρκετή επιτυχία, αφού δίνει την ευκαιρία σε τοπικά σωματεία να επιτύχουν μια πανελλήνια διάκριση. Είναι χαρακτηριστικό ότι μόνο δύο σύλλογοι έχουν κατακτήσει το κύπελλο από δύο φορές, οι Αιολικός Μυτιλήνης και Φοίβος Κρεμαστής που αποτελούν και τους μοναδικούς με τρεις παρουσίες στον τελικό (άλλοι 7 έχουν από δύο τελικούς). Το τρόπαιο έχουν κατακτήσει πάνω από 40 διαφορετικά σωματεία από όλη την Ελλάδα, ενώ περισσότερα από 75 έχουν μετάσχει σε τελικό της διοργάνωσης.
Κλείτος ο Μέλας
Ο Κλείτος ο Μέλας (περ. 375 – 328 π.Χ.), γιος του Δροπίδα, ήταν αξιωματικός του Μακεδονικού στρατού και σωματοφύλακας του Μεγάλου Αλέξανδρου. Η αδερφή του Λανίκη, είχε αναλάβει την φροντίδα του Αλεξάνδρου κατά τα νηπιακά και παιδικά του χρόνια. Η επωνυμία Μέλας, χρησιμοποιόταν λόγω της σκούρας επιδερμίδας του και για να διακρίνεται από τον Κλείτο τον Λευκό.
Κύπελλο Ελλάδας ερασιτεχνών ποδοσφαίρου
Παρουσίες σε τελικούς
Σύλλογοι με συμμετοχή σε περισσότερους από έναν τελικούς:
Κλείτος ο Μέλας
Μάχη του Γρανικού
Στη Μάχη του Γρανικού το 334 π.Χ., κατά τη διάρκεια της μάχης ο Αλέξανδρος δέχτηκε την προσωπική επίθεση των Περσών αδερφών Ροισάκη και Σπιθριδάτη. Ο Σπιθριδάτης κάποια στιγμή απέκτησε το πλεονέκτημα (καθώς ο Αλέξανδρος είχε την προσοχή του στραμμένη στον Ροισάκη) και ενώ ετοιμαζόταν να δώσει ένα θανάσιμο χτύπημα στον Αλέξανδρο, ο Κλείτος τον πρόλαβε κόβοντας του το χέρι με το σπαθί του, και σώζοντας τον Αλέξανδρο.
Κύπελλο Ελλάδας ερασιτεχνών ποδοσφαίρου
Τίτλοι ανά Ένωση
Οι ομάδες που έχουν κατακτήσει το Κύπελλο Ερασιτεχνών προέρχονται από 27 τοπικές ποδοσφαιρικές ενώσεις ενώ από άλλες 13 ενώσεις έχει φτάσει τουλάχιστον μία φορά ομάδα τους στον τελικό.
Εξωτερικοί σύνδεσμοι
Κατηγορία:Ειδικό ερασιτεχνικό πρωτάθλημα ποδοσφαίρου Κατηγορία:Κύπελλα ποδοσφαίρου Ελλάδας
Κλείτος ο Μέλας
Η διαμάχη του με τον Αλέξανδρο
Μερικά χρόνια αργότερα, το 328 π.Χ. και με τα στρατεύματα να βρίσκονται στη Σαμαρκάνδη, ο Κλείτος ενοχλημένος από την διακωμώδηση των στρατηγών που είχαν πριν λίγο καιρό εκτελεστεί για προδοσία (Φιλώτας και ο πατέρας του Παρμενίων), και την αυξημένη επιρροή των Περσών και κατεκτημένων λαών που κολάκευαν τον Αλέξανδρο για τα κατορθώματά του παρομοιάζοντάς τον με ημίθεο, διαμαρτυρήθηκε λέγοντας ότι τα κατορθώματα του Αλέξανδρου οφείλονταν κυρίως στους στρατιώτες του.
Ο Αλέξανδρος καυχήθηκε ότι τα επιτεύγματά του ήταν ανώτερα ακόμη και από αυτά του πατέρα του, του Φίλιππου. Ο Κλείτος τότε αμφισβήτησε τον Αλέξανδρο ως νόμιμο διάδοχο και βασιλιά των Μακεδόνων, λέγοντας ότι ο Αλέξανδρος όφειλε την δόξα του μόνο στον πατέρα του τον Φίλιππο. Ο Αλέξανδρος πρόσταξε την φρουρά του να επέμβει, αλλά αυτοί δεν αντέδρασαν και βρέθηκαν σε αμηχανία. Ακολούθησε μια απόπειρα επίθεσης του Αλέξανδρου, αλλά δεν είχε το σπαθί του πάνω του. Για να καταπραΰνουν τα πνεύματα, οι παρευρισκόμενοι πήραν τον Κλείτο και τον έβγαλαν από την αίθουσα. Ο Κλείτος όμως κάποια στιγμή επέστρεψε για να συνεχίσει τον καυγά. Τότε ο Αλέξανδρος άρπαξε ένα δόρυ από έναν υπασπιστή του και τον σκότωσε, για να το μετανιώσει αμέσως μόλις κατάλαβε τι έκανε.
Δήμος Μαρκόπουλου Μεσογαίας
Ο Δήμος Μαρκοπούλου Μεσογαίας είναι δήμος της ανατολικής Αττικής. Βρίσκεται στην περιοχή των Μεσογείων και συνορεύει με τους δήμους Παιανίας, Σπάτων, Καλυβίων Θορικού, Κρωπίας, Αρτέμιδας και με την κοινότητα Κουβαρά. Αποτελείται από ένα κοινοτικό διαμέρισμα, καταλαμβάνει έκταση 81,8 τ.χλμ. και ο πληθυσμός της, σύμφωνα με την Απογραφή του 2011, ανέρχεται σε 20.040 κατοίκους. Έδρα του δήμου είναι το Μαρκόπουλο Μεσογαίας.
Διαίρεση
Ο δήμος περιλαμβάνει τους παρακάτω οικισμούς:
Δήμαρχοι
...
Εξωτερικοί σύνδεσμοι
Κατηγορία:Δήμοι και Κοινότητες της Αττικής
Ξαβέριος Δαβιάνος
Ο Ξαβέριος Δαβιάνος ήταν ήταν Έλληνας λόγιος του 17ου αιώνα.
Oh gloria inmarcesible
Himno Nacional de la República de Colombia είναι ο επίσημος εθνικός ύμνος της Κολομβίας. Αρχίζει με το στίχο "¡Oh gloria inmarcesible!". Βάσει νόμου, ο ύμνος παίζεται από όλους τους ραδιοφωνικούς και τηλεοπτικούς σταθμούς της νοτιοαμερικανικής χώρας στις 6 π.μ. και στις 6 μ.μ. ανελλιπώς, με συγκεκριμένη σειρά, της μορφής: χορωδία- πρώτος στίχος- χορωδία.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα της Κολομβίας Κατηγορία:Τραγούδια του 1887 Κατηγορία:Μουσική στην Κολομβία Κατηγορία:Εθνικοί ύμνοι σε Λα ύφεση μείζονα
Ξαβέριος Δαβιάνος
Πηγές
Κατηγορία:Έλληνες λόγιοι του 17ου αιώνα
Θρακικός Τύμβος του Καζανλάκ
Ο Θρακικός Τύμβος του Καζανλάκ είναι μια αψιδωτή πλινθόκτιστη κατασκευή, για την ακρίβεια καμαροειδής ή θολωτός τάφος κοντά στην πόλη Καζανλάκ στην κεντρική Βουλγαρία. Ανακαλύφθηκε το 1944 και προκάλεσε αρκετό προβληματισμό στους ερευνητές, καθώς για τη στέγαση των θαλάμων του τάφου κατασκευάστηκε μια χτιστή καμάρα και όχι η συνήθης απλή ξύλινη οροφή. Η κατασκευή αψίδων και θόλων παρατηρείται εν γένει στους μυκηναϊκούς χρόνους, ωστόσο η χρήση αψιδωτών κατασκευών στην αρχαία Ελλάδα γενικεύθηκε κατά τους ελληνιστικούς χρόνους. Καθώς μάλιστα η αψίδα ως αρχιτεκτονικό στοιχείο δεν απαντά συχνά στον ελληνικό χώρο πριν τον 3ο Π.Κ.Ε. αι., αρκετοί θεώρησαν αρχικά ότι ο συγκεκριμένος ταφικός τύπος θα έπρεπε να τοποθετηθεί χρονικά μετά την εκστρατεία του Αλεξάνδρου. Η χρήση, ωστόσο, αψίδων επιβεβαιώθηκε με την ανακάλυψη ανάλογου τύπου ταφικών μνημείων στον αρχαιολογικό χώρο της Βεργίνας
Το ταφικό μνημείο είναι τμήμα μιας θρακικής νεκρόπολης. Συντίθεται από υπαίθριο πρόδρομο, στενό διάδρομο (δρόμο) και κυκλικό ταφικό θάλαμο. Το μνημείο είναι διακοσμημένα με τοιχογραφίες που απεικονίζουν ένα θρακικό ζεύγος σε επικήδειο τελετουργικό (νεκρόδειπνος). Το μνημείο χρονολογείται από το τέλος του 4ου Π.Κ.Ε./π.Χ. αι. και είναι προστατευόμενο από την UNESCO ήδη από το 1979. Οι τοιχογραφίες διακρίνονται για τα άλογα και τη χειρονομία του αποχαιρετισμού, στην οποία το καθισμένο ζεύγος απεικονίζεται σε αποχαιρετισμό με αμοιβαίο άδραγμα των καρπών σε μια στιγμή τρυφερότητας και ισότητας. Ο συγκεκριμένος τοιχογραφικός διάκοσμος αντιπροσωπεύει τα καλύτερα διατηρημένα αριστουργήματα της Βουλγαρίας από την Ελληνιστική περίοδο.
Το ταφικό μνημείο βρίσκεται κοντά στην αρχαία θρακική πρωτεύουσα της Σευθόπολης, που είχε λάβει την ονομασία της από τον βασιλιά Σεύθη Γ' των Οδρυσών.
Δικτυακοί τόποι
Κατηγορία:Αρχαιολογικοί τόποι στη Βουλγαρία Κατηγορία:Μνημεία Παγκόσμιας Κληρονομιάς στη Βουλγαρία
Facel-Vega
thumb|left|Το γνωστότερο μοντέλο της, ήταν το πολυτελές Facel-Vega HK500. Εδώ ένα μοντέλο του 1961.
Η Facel-Vega, γνωστή και απλά ως Facel, υπήρξε γαλλική βιομηχανία επεξεργασίας μετάλλων και κατασκευής αυτοκινήτων υπερπολυτελείας, μεταξύ του 1954 και του 1964. Ιδρύθηκε στις 20 Δεκεμβρίου 1939 από τον Ελληνογάλλο Ζαν Ντανινό (Jean Daninos) και αρχικά γνώρισε μεγάλη απήχηση στις επώνυμες προσωπικότητες.
Τελική διακοπή
Η μεγάλη επιτυχία της εταιρείας σταμάτησε όταν επιδίωξε να κατασκευάσει και δικούς της κινητήρες, διότι μετά τα αυτοκίνητα παρουσίαζαν σε σημαντικό ποσοστό βλάβες. Επίσης, ένα φθηνότερο μοντέλο με το όνομα Facellia, το οποίο κυκλοφόρησε για πρώτη φορά το 1959, δεν αποτέλεσε εμπορική επιτυχία, με συνέπεια η εταιρεία να αναστείλει τις δραστηριότητές της στον τομέα των αυτοκινήτων το 1964. Συνολικά κατασκευάστηκαν 2.900 αυτοκίνητα στη σύντομη ζωή της εταιρείας.
Εξωτερικοί σύνδεσμοι
Κατηγορία:Πρώην αυτοκινητοβιομηχανίες Κατηγορία:Γαλλικές αυτοκινητοβιομηχανίες Κατηγορία:Επιχειρήσεις της Γαλλίας
Δημήτριος Πεπάνος
Ο Δημήτριος Πεπάνος ο Χίος ήταν Έλληνας ιατρός και λόγιος του 17ου αιώνα.
Βιογραφία
Γεννήθηκε στη Χίο στις αρχές του 17ου αιώνα. Το προσωνύμιο Δομέστικος/Δομέστιχος, που συχνά του αποδίδεται στη βιβλιογραφία, αποτελεί λανθασμένη προσάρτηση του όρου "Domestici" που σημαίνει "Καταγωγή". Έτσι η φράση DEMETRII PEPANI DOMESTICI CHII ή CHIENSIS μεταφράζεται ως "Δημήτριος Πεπάνος Καταγόμενος από τη Χίο" και όχι "Δημήτριος Πεπάνος Δομέστικου του Χίου". Ο Άμαντος αναφέρει ως χρονολογία γεννήσεως του το 1629. Από το μαθητολόγιο όμως του Ελληνικού Κολεγίου της Ρώμης «Άγιος Αθανάσιος» φαίνεται ότι ο Πεπάνος εγγράφηκε σε αυτό προς φοίτηση τον Οκτώβριο του 1631, «άγων το 14ον έτος της ηλικίας του». Από την πληροφορία αυτή συμπεραίνεται ότι γεννήθηκε το έτος 1617.
Πραγματικά, ο Πεπάνος πήγε στη Ρώμη για να σπουδάσει και ήταν τρόφιμος του εκεί ελληνικού κολεγίου-γυμνασίου για επτά χρόνια. Ενώ σπούδαζε θεολογία, δίδασκε στο ίδιο πανεπιστήμιο την ελληνική φιλολογία. Επίσης, σπούδασε ιατρική και φιλοσοφία σε ιταλικά πανεπιστήμια. Η επιθυμία του ήταν να γίνει μοναχός, αλλά οι γιατροί του το απαγόρεψαν, διότι ήταν ασθενής. Πήρε άδεια να επιστρέψει στην πατρίδα του. Εκεί, παραλλήλως προς την ιατρική, ο Πεπάνος ασχολήθηκε με τη λογοτεχνία και την ποίηση. Αναμίχθηκε επίσης στους θεολογικούς ανταγωνισμούς της εποχής εκείνης μεταξύ Ορθόδοξων και Ρωμαιοκαθολικών. Γενικά, αναδείχθηκε σε διακεκριμένο λόγιο της εποχής του. Νυμφεύθηκε το 1649 και έφυγε από τη Χίο μαζί με την οικογένειά του. Πιστεύεται ότι κατά τη διάρκεια ταξιδιού χάθηκε στη Σικελία μαζί με την οικογένειά του.
Στον επιστημονικό τομέα της ιατρικής ο Πεπάνος υπήρξε πρωτοπόρος, υποστηρίζοντας την άποψη ότι η ιατρική θα έπρεπε να απαλλαγεί από την υποδούλωση της στα δόγματα του Γαληνού και του Ιπποκράτη.
Συγγράμματα
Ο Πεπάνος συνέγραψε δοκίμια ιατρικά, φιλολογικά, θεολογικά, καθώς και ποίηση. Κάποια από τα έργα του εκδόθηκαν στη λατινική γλώσσα μετά τον θάνατό του από τον καρδινάλιο Βερνάρδο Στεφανόπουλο στη Ρώμη το 1781.
Συνωνυμία με μεταγενέστερο πρόσωπο
Πάνω από έναν αιώνα αργότερα, αναφέρεται ένα άλλο, συνώνυμο πρόσωπο να ασκεί την ιατρική στη Χίο, ο Δημήτριος Πεπάνος του Γεωργίου, ο οποίος γεννήθηκε επίσης στη Χίο, αλλά το έτος 1742. Σπούδασε επίσης στην Ιταλία και αναφέρεται σε παλαιά έγγραφα και κώδικες της Χίου ότι ασκούσε την ιατρική στη νήσο περί τα τέλη του 18ου αιώνα. Καθώς φαίνεται μάλιστα, υπήρξε αξιόλογος κοινωνικός παράγοντας του τόπου.
Πηγές
Πεπανος Πεπανος
Ο θάνατος του προέδρου
Το Ο θάνατος του προέδρου (πολωνικά: Śmierć prezydenta, αγγλικά: Death of a President) είναι πολωνική δραματική - ιστορική ταινία του 1977, σε σκηνοθεσία Γέρζι Καβαλέροβιτς. Το σενάριο το έγραψε ο ίδιος ο σκηνοθέτης σε συνεργασία με τον Μπόλεσλαβ Μίτσολεκ. Πρωταγωνιστούν οι Ζντζσλαβ Μροζέφσκι, ως Γάμπριελ Ναρούτοβις, Μάρεκ Βαλτσέφσκι ως Eligiusz Niewiadomski, Χένρικ Μπίστα και Τσέσλαβ Μπιζέφσκι. Την παραγωγή της ταινίας την ανέλαβαν οι Film Polski και Zespól Filmowy. Τη μουσική της ταινίας την ανέλαβε ο Άνταμ Βαλατσίνσκι.
Η ταινία αναφέρεται στην εκλογή και τη δολοφονία του πρώτου προέδρου της Πολωνίας, Γκάμπριελ Ναρούτοβιτς, το 1922. Ο Ναρούτοβιτς είχε εκλεγεί εν μέσω αναταραχών μεταξύ των εθνικιστών και των διαφόρων μειονοτήτων, που αποτελούσαν το ένα τρίτο του πληθυσμού της χώρας, και δύο μόλις μέρες μετά την εκλογή του δολοφονήθηκε από έναν φανατικό εθνικιστή ενώ έκανε τα εγκαίνια μιας έκθεσης.
Τα γυρίσματα της ταινίας έγιναν στη Βαρσοβία. Η ταινία ξεκίνησε να γυρίζεται στο τέλος της δεκαετίας του 1970. Η θεματολογία της ταινίας ήταν συνηθισμένη αυτή τη δεκαετία, καθώς πολλές ταινίες της εποχής παρουσιάζουν πιστά τα γεγονότα που έλαβαν χώρα εκείνη την περίοδο. Ο Καβαλέροβιτς είπε ότι προσπάθησε η ταινία να είναι όσο γίνεται πιο ακριβή, παίρνοντας ακόμα και μαρτυρίες ανθρώπων.
Η ταινία έκανε πρεμιέρα στις 10 Οκτώβρη του 1967 και υπήρξε επίσημη συμμετοχή της Πολωνίας στο 28ο Φεστιβάλ Κινηματογράφου του Βερολίνου, στο οποίο κέρδισε τη Χρυσή Άρκτο. Επίσης, προτάθηκε για την κατηγορία του Όσκαρ Καλύτερης Ξενόγλωσσης Ταινίας, της Αμερικανικής Ακαδημίας, στην 51η τελετή, αλλά τελικά δεν ήταν υποψήφια. Στο Φεστιβάλ Κινηματογράφου Πολωνίας απέσπασε δύο βραβεία: Καλύτερου Ήχου (Γέρζι Μπλαζίνσκι) και Ειδικό Βραβείο στον σκηνοθέτη. Στις 2 Αυγούστου του 2007, κυκλοφόρησε και σε DVD, στην Πολωνία, από την Best Film.
Εξωτερικοί σύνδεσμοι
Κατηγορία:Ταινίες του 1977 Κατηγορία:Πολωνόφωνες ταινίες Κατηγορία:Πολωνικές ταινίες Κατηγορία:Ιστορικές ταινίες Κατηγορία:Πολιτικές δραματικές ταινίες Κατηγορία:Ταινίες βασισμένες σε πραγματικά γεγονότα Κατηγορία:Πολωνικές δραματικές ταινίες
Το αμάρτημα της μητρός μου (σειρά)
Το Αμάρτημα Της Μητρός Μου είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δείκτες του ANT1 τις σεζόν 2011-2013. Η σειρά παρουσιάζει τον απαγορευμένο έρωτα του εφοπλιστή, Στέφανου Μεγαπάνου, και της κομμώτριας, Κάτιας Τσιριγώτη, καθώς και τις προσπάθειες να μη γίνουν αντιληπτοί όταν μαθαίνουν πως τα παιδιά τους έχουν επίσης σοβαρή ερωτική σχέση. Το πρωταγωνιστικό καστ της σειράς αποτελείται από τους Αλέξανδρο Αντωνόπουλο, Ρένια Λουιζίδου, Ορέστη Τζιόβα, Βίκυ Κάβουρα, Χρήστο Σιμαρδάνη, Μαρία Φιλίππου και Νατάσα Καλογρίδη.